
ЗАПОВЕД
№РД 546-546/30.01.2026 г
На основание чл. 259, ал. 1, чл. 112 от ЗПУО, чл. 31, ал. 1, т. 1, 2 и 3 от Наредба № 15 / 22. 07. 2019 г. за статута и професионалното развитие на учителите, директорите и другите педагогически специалисти, във връзка с чл. 31, ал. 4, чл. 37 от Наредба № 10 / 01. 09. 2016 г. за организация на дейностите в училищното образование, Наредба № 11 / 01. 09. 2016 г. за оценяване на резултатите от обучението на учениците, във връзка с Правилника за дейността на училището за организацията на самостоятелна форма на обучение и решение на ПС с протокол № 4/29.01.2026 година

УТВЪРЖДАВАМ:
[bookmark: _GoBack]Вътрешни правила за условия и ред за организиране на обучението и провеждане на изпити на учениците от самостоятелна форма на обучение в ОУ „Христо Ботев“ с. Росен – актуализация раздел III, т.12

I.ОБЩИ ПОЛОЖЕНИЯ
Самостоятелна форма на обучение в ОУ „Христо Ботев“ с. Росен се организира за:
1. Ученици в задължителна училищна възраст, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна форма /чл.112, ал.1, т.1 от ЗПУО/;
2. Ученици в задължителна училищна възраст - по желание на ученика или родителя, по реда на чл. 12, ал. 2 ЗПУО, след решение на експертна комисия, създадена към регионалното управление на образованието;
3. Ученици с изявени дарби;
4. Лица, навършили 16 години;
5. Ученици, които имат наложена санкция по чл.199, ал.1, т.5 от ЗПУО, след доклад на класния ръководител с решение на ПС.
II. ЗАПИСВАНЕ В САМОСТОЯТЕЛНА ФОРМА НА ОБУЧЕНИЕ
1. За записване или за продължаване на обучението в СФО се подава заявление до директора на училището в срок до 15.09. Заявлението може да бъде подадено и до 20 учебни дни преди изпитната сесия, с изключение на учениците по т.2, раздел I. Заявлението трябва да бъде придружено от комплект документи:
1.1. Удостоверение за завършен клас;
1.2. Копие от лична карта или удостоверение за раждане на ученика;
1.3. Медицински документ за здравословно състояние, ако ученикът е кандидат по точка 1 раздел I.
2. За продължаване на обучението в следващ клас подават заявление само учениците, положили успешно всички изпити по учебните предмети от предходния клас.
3. Ученици, които не са положили успешно всички изпити по учебните предмети от предходния клас, подават заявление за обучение в СФО в същия клас, като през учебната година съгласно чл.127 от ЗПУО полагат изпити само по учебните предмети, по които имат оценка Слаб /2/ или по които не са се явили в регламентираните сесии.
4.  Промяната на формата на обучение се допуска и по време на учебната година при преминаване от дневна в самостоятелна форма на обучение за:
- ученици – по желание на родител  и подадено заявление по т.1. раздел I
- ученици, които в същата година навършат 16г. или възникнат обстоятелства по точки 3 и т. 4 раздел I
5. За провеждането и организацията на самостоятелната форма на обучение за учениците по реда на чл. 12, ал. 2 от ЗПУО се осъществява контрол на всеки учебен срок от експертната комисия към регионалното управление на образованието. В комисията задължително участва представител на Агенцията за социално подпомагане.
6. Ученици, завършили успешно съответен клас в СФО, могат да продължат обучението си в следващия клас само след подадено заявление за съответната учебна година. В противен случай обучението се счита за прекъснато.
7. Заявлението се регистрира в дневника за входяща кореспонденция.	
III. ОРГАНИЗАЦИЯ НА САМОСТОЯТЕЛНАТА ФОРМА НА ОБУЧЕНИЕ
 
1. Обучението в самостоятелна форма се провежда по училищен учебен план, разработен въз основа на съответния рамков учебен план за дневна форма.
2. Самостоятелна форма на обучение включва самостоятелна подготовка и полагане на изпити за определяне на годишна оценка по учебните предмети, съгласно училищния учебен план.
3. Учениците могат да посещават часовете за консултации по съответния учебен предмет, съгласно утвърдения график за консултации в училището за учениците в дневна форма на обучение и да получават насоки за самостоятелна подготовка на изпитите. За учениците от СФО консултациите нямат задължително присъствен характер.
4. Лицето определено за класен ръководител уведомява учениците, които са записани в самостоятелна форма за графика на изпитите, консултациите на учителите.
5. Директорът на училището издава заповед за:
5.1. записване на ученика в самостоятелна форма на обучение, в която се определя длъжностното лице/класен ръководител, отговорен за водене на необходимата документация и уведомяване за насрочените изпити за съответната изпитна сесия; 
5.2. утвърждаване на график за провеждане на изпитите за определяне на годишна оценка; 
5.3. определяне на училищни комисии по организиране и провеждане на изпитите за определяне на годишна оценка;
5.4. определяне на училищните комисии по оценяване на изпитните работи, в която са разписани задълженията на комисиите. 
6. В състава на комисията по т.5.3. не може да се определят лица, които заемат учителска длъжност по учебния предмет, по който се провежда изпитът.
7. В състава на комисията по т.5.4. се определят лица, които заемат учителска длъжност по учебния предмет, по който се провежда изпитът, в същото или друго училище. 
8. Комисиите по т. 5.4. се състоят най-малко от двама членове, единият от които е председател.
9. Ред за уведомяване на учениците: 
9.1. Оповестяване на графика на определеното за целта място в училището за информация на учениците;
9.2. Публикуване на графика на сайта на училището най-късно три дни преди датата за провеждане на изпита; 
9.3. Предоставяне на учениците на конспекти на учебното съдържание по съответните учебни предмети, по които са заявили, че ще се явяват; 
9.4. Публикуване на сайта на училището графика за консултации на учителите.
10. Преподавателите изготвят конспекти, изпитни билети или тестове и критерии за оценяване по съответните предмети за учениците в самостоятелна форма. Конспектите трябва да са съобразени с действащите учебни програми по предметите. Конспектите, изпитните билети и критериите за оценяване се утвърждават от директора.
11. Изпитните материали се съхраняват от ЗДУД.
12. Изпитите се организират в три изпитни сесии: една редовна и две поправителни, определени със заповед на директора, след решение на ПС, както следва:
12.1. редовна сесия – м. ноември;/отменена ПС №4/29.01.2026 г./
12.1. редовна сесия – м. март 2026 г.
12.2. първа поправителна сесия – м. април; отменена ПС №4/29.01.2026 г./
12.2. първа поправителна сесия – м. април-май
12.3. втора поправителна сесия – м. юни.
13. Проверката и оценката на знанията и уменията на учениците се осъществява от изпитни комисии, назначени със заповед на директора на училището.
IV. РЕД ЗА ЯВЯВАНЕ НА ИЗПИТИ
1. Всички изпити за определяне на годишна оценка се провеждат съгласно чл.38 ал. 1 т.1, /присъствено/, чл. 40 и чл. 41 от Наредба № 11/01.09.2016 г. за оценяване на резултатите от обучението за учениците.
2. Изпитите се полагат върху учебното съдържание по съответния предмет и съответния вид подготовка, изучавано през учебната година. 
3. Ученици, които имат оценка Слаб (2) по учебен предмет на редовните и поправителните сесии или не са се явили, повтарят класа. 
4.  При повтарянето на класа учениците се явяват на изпити само по учебните предмети, по които имат оценка Слаб (2) или не са се явили на поправителни изпити в предходната учебна година (чл.127 от ЗПУО). 
5. Учениците положили успешно всички изпити за съответен клас, подават заявление за преминаване в следващ клас. 
6. Ученици, които не са се явили на три последователни изпитни сесии отпадат от обучение в самостоятелна форма. (чл.173 ал.2 т.3 от ЗПУО).
7. На допълнителна сесия имат право да се явяват само тези ученици, които имат уважителни причини за пропускане на редовната и поправителните сесии. Допускането може да се разреши след подадено заявление с приложени документи, доказващи причината.
8. Изпитите са писмени, изпити с писмена и устна част, практически, комбинация от писмена и практическа част.
9. Съгласно чл. 41, ал. 7 от Наредба № 11 / 01. 09. 2016 г. за оценяване на резултатите от обучението на учениците продължителността на изпитите в училищното обучение е:
9.1. за класовете от началния етап на основната степен:
а) един астрономически час - в случаите, когато изпитът е писмен или практически;
б) един астрономически час, от който до 20 минути - за устната част в случаите, когато изпитът е комбинация от писмена и устна част;
9.2. за класовете от прогимназиалния етап на основната степен:
а) два астрономически часа - в случаите, когато изпитът е писмен или практически;
б) два астрономически часа, от които до 30 минути - за устната част в случаите, когато изпитът е комбинация от писмена и устна част;
в) два астрономически часа, от които до 45 минути - за писмената част в случаите, когато изпитът включва писмена и практическа част;
10. Завършен клас и степен на образование в самостоятелна форма на обучение се удостоверява с едни и същи по вид документи, съгласно ДОС за информацията и документите, които дават права, равни на правата на завършилите в дневна форма на обучение.

V. УЧИЛИЩНА ДОКУМЕНТАЦИЯ, ОТРАЗЯВАЩА РЕЗУЛТАТИТЕ ОТ ОБУЧЕНИЕТО В САМОСТОЯТЕЛНА ФОРМА
Документацията, в която се отразяват резултатите от проведените изпити на ученици в СФО включва:
1. Протоколи от изпити – за дежурство при провеждане на писмен изпит Н№ 3-82 и за резултата от писмен, устен или практически изпит – Н№ 3-80;
2. Писмени работи, изпитни билети /тестове и материали от проведените изпити/;
3. Книги за резултатите от изпитите на учениците Н№ 3-90.
4.  След приключване на писмения изпит квесторите оформят протоколите за дежурство, които се предават на директора на училището заедно с писмените работи, които са подредени по реда на вписване на учениците в протокола.
5. След проверка на изпитните работи комисията оформя протокол за резултата от писмен, устен или практически изпит, който се предава на директора на училището заедно с писмените работи.
6. Протоколите се съхраняват в класьор от ЗДУД, а след приключване на изпитната сесия се прономероват, прошнуроват, подпечатват с печата на училището и се предават в архива на училището със срок - постоянен.
Настоящата заповед да се доведе до знанието на заинтересованите лица, ученици, учители и класни ръководители за сведение и изпълнение. Контрол по изпълнение на заповедта възлагам на Светлана Папаринова, на длъжност ЗДУД
Правилата са приети с решение на ПС и са неразделна част от ПДУ.
ДИРЕКТОР: 
С. КОЕВА                                         Запознати със съдържанието на заповедта:
	№ 
	Име и фамилия
	Заемана длъжност 
	Подпис на лицето

	1
	Светлана Папаринова
	ЗДУД
	

	2
	Янка Костадинова
	Ст. Учител 
	

	3
	Бисер Секиранов
	Старши учител НЕ
	

	4
	Ив. Петкова
	Ст. Учител НЕ
	

	5
	Р. Димова
	Учител в ЦОУД нач. ет.
	

	6
	Таня Демирева
	Старши учител НЕ
	

	7
	Елена Атанасова
	Учител в ЦОУД нач. ет.
	

	8
	Наньо Георгиев
	Учител ПрЕ
	

	9
	Дарина Дамянова
	Учител ПрЕ
	

	
	Веселинка Петкова
	Учител ПрЕ
	

	
	Райна Чалкънтиева
	Учител ЦОУД ПрЕ
	

	
	Г. Пухов
	Учител ПрЕ
	

	
	Малина Димова
	ЗАС
	

	
	Марияна Стоянова
	счетоводител
	

	
	Недялка Дишкова
	охрана
	

	
	Донка Костова 
	Образ. медиатор
	

	
	Златина Стефанова
	хигиенист
	

	
	Желязка Стефанова
	хигиенист
	

	
	Иван Атанасов
	огняр
	

	
	Дани Иванова
	медиатор

